
Maître  Wace  occupe  un  rang  trop  éminent 
parmi  les  fondateurs  de  notre  poésie  na- 
tionale pour  que  la  moindre  pièce  inédite 
sortie  de  sa  plume  ne  soit  pas  recueillie  avec 
le  plus  grand  empressement.  Dans  l'In- 
troduction du  drame  d'Adam ,  publié  en 
1854,  nous  avons  analysé  et  attribué  à 
Wace  une  Yie  de  saint  George ,  en  vers  de 
huit  syllabes ,  dont  nous  annoncions  la  pro- 
chaine publication.  C  est  cette  composition 
que  nous  imprimons  ici  pour  la  première 
fois. 

Le  monde  savant  doit  a  l'abbé  Lebeuf  la 
plus  ancienne  mention  du  poëme  du  trou- 
vère normand ,  en  l'honneur  du  patron  de 
l'Angleterre  (1).  L'assertion  du  docte  écrivain 


(1)  Recherches  sur  les  plus  anciennes  traductions  en 
lumjue française,  par  l'abbé  Lebeuf.  Mémoires  de  V Aca- 
démie des  inscriptions ,  t.  xvii,  p.  731. 

se  trouve  confirmée  de  tous  points  par  ce 
que  nous  savons  d'une  rédaction  de  h  même 
légende  due  au  poëte  allemand  du  xiii* 
siècle  Heinbot  von  Durne,  qui  déclare  avoir 
traduit  l'œuvre  dun  trouvère  français  nommé 
Hichard.  C'est  à  M.  le  professeur  François 
Pfeiffer,  le  savant  bibliothécaire  de  Stuttgart, 
que  nous  sommes  redevable  de  ce  dernier 
renseignement. 

Quant  à  ce  prénom  de  Richard  ajouté  au 
nom  de  Wace  que  quelques  critiques  ne 
veulent  point  admettre,  parce  que,  disent-ils, 
deux  noms  de  baptême  ne  peuvent  se  trou- 
ver réunis,  des  titres  normands  et  anglais 
du  xif  et  du  xni*  siècle  en  fournissent  plus 
d'un  exemple,  et  une  charte  de  Guillaume, 
évêque  de  Coutances.  extraite  du  cartulaire 
de  l'abbaye  de  Saiut-Sauveur-le-Vicomte  et 
citée  par  l'abbé  de  la  Rue  (  1  )  nous  apprend 
que,  en  1120,  un  Richard  ^Yace ,  prêtre  du 
même  diocèse ,  avait  reconnu  une  rente  éta- 


(1)  De  la  Rue.  Essais  historiques  sur  les  Bordes,  les 
Jongleurs  et  les  Trouvères,  t.  U,  p.  147. 

blie  sur  un  fonds  de  l'île  de  Gersey.  Celle" 
charle  nous  paraît  d'autant  plus  applicable  a 
la  personne  de  notre  trouvère  que  l'île  de 
Gersey  était  son  lieu  de  naissance  et  relevait 
du  diocèse  de  Coutances. 

On  connaissait  déjà  de  maître  Wace  une 
Vie  de  saint  Nicolas,  publiée  pour  la  pre- 
mière fois  par  M.  Monmerqué,  pour  la  société 
des  bibliophiles  français ,  et  de  nouveau  ,  en 
1850,  par  les  soins  du  docteur  Nie.  Delius  (1). 
Ces  sortes  de  légendes  rimées  étaient  réci- 
tées à  l'intérieur  et  même  a  l'extérieur  des 
églises,  aux  jours  de  fêtes  solennelles,  de- 
vant des  auditeurs  prévenus  a  l'avance , 
comme  cela  se  pratiquerait  aujourd'hui  pour 
un  prédicateur  en  renom ,  qu'une  telle  lec- 
ture serait  faite  en  tel  lieu  et  à  telle  heure, 
ainsi  que  le  prouvent  les  quatre  premiers 
vers  de  la  Vie  de  saint  George  : 

Bel  gent,  qui  venuz  este  ensemble 


'1)  Maistre  Wace's  St.   Nicholus   fjeraiisgcgeben  voii 
dor  Xicolaus  Delius.  Bonn.  18S0.  In-S». 


—    VIII    — 

Oïr  le  bien,  si,  com  moi  semble, 
Le  bien  vous  sui  ci  venuz  dire, 
Kt  de  saint  Jorge  le  martyre. 

Nous  n'avons  fait  tirer  que  cinquante 
exemplaires  de  celle  publication ,  que  nous 
réimprimerons  à  la  suite  d'un  autre  poëme 
de  Wace ,  la  Vie  de  la  Vierge  Marie ,  déjà 
publié  sous  le  nom  de  l Établissement  de  la 
fête  de  la  Conception  Notre-Dame  (  1  ) .  dont 
uous  préparons  une  nouvelle  édition,  d'après 
le  manuscrit  de  Tours. 


(i)  VÉlnblissement  de  la  fête  de  la  Conception 
Notre-Dame  dite  la  fête  aux  Normands,  par  Wace, 
publié  par  MM.  G.  Mancel  et  G. -S.  Trebutien.  Gaeu, 
1842.  In-8o. 

Bel  gent ,  qui  venuz  este  ensemble 
Oïr  le  bieUj  si  com  moi  semble. 
Le  bien  vos  sui  ci  venuz  dire  , 
Et  de  saint  Jorge  le  martyre 
Haus  hom  fu  de  noble  lignage  , 
Simples ,  pitos  et  sans  oltrage  ; 
De  bones  mors ,  de  sainte  vie 
Et  trop  pros  en  chevalerie. 
Uns  enpereres  Daciens , 
Qui  haet  Deu  et  crestiens , 
Contre  nostre  lei  estriveit , 
Quant  li  bon  sains  Jorge  viveit. 

1 

Sil  Daciens ,  en  tote  guise , 
Volait  destruire  sainte  iglise  ; 
Vers  Jesu-Crist  vost  faire  la  guerre  : 
Si  manda  les  gens  de  sa  terre , 
Ses  barons  fist  venir  à  sei , 
Por  nos  destruire  et  notre  lei 

En  la  cité  de  Melitaiue 
Vindrent  tos,  mult  fu  de  gent  plaine. 
Daciens  li  fcls,  li  plains  d'ire, 
Dist  à  tos  seaus  de  son  enpire  : 
«  Se  nus  crestien  puist  tenir 
A  grève  mort  le  ferai  morir  ; 
Escorchier  li  ferai  la  teste , 
Traire  les  iaus  à  grant  moleste. 
Les  autres  menbres  ferai  pendre, 
0  ardre ,  o  torner  en  cendre.  » 

Tos  séaus  qui  torment  sa  voient , 
Et  qui  gent  tormenté  avoient 
Fist  venir  à  soi  et  conduire, 
Por  tos  les  crestiens  destruire. 


As  03  perceier  fîst  glaives  faire 
Et  tenailles  por  les  dons  traire  , 
Et  rasors  por  le  cuir  des  chiefs 
Escorchier,  fist  tormenz  et  griefs  : 
Por  la  char  frire  et  les  boeles  ;, 
Fist  faire  à  grant  planté  paeles  ; 
Por  les  cors  desronpre  et  destraire  , 
Fist  une  roé  trenchant  faire  : 
De  grief  torment  ot  mainte  forge 
En  Militaine,  au  teuz  saint  Jorge. 

En  Capadosse  ert  à  estage 
Sains  Jorge  entre  son  lignage. 
D'ileuc  se  mut  par  vérité 
En  Militaine  la  cité. 
Là  aporta  mult  grant  aver. 
Et  vost  la  covine  saver 
Del  parlement  qui  deveit  estre 
Devant  l'enperéor  le  maistre. 
Mult  se  merveila  des  geuz  foies 
Qui  aoréent  les  idoles. 


—  8  — 

Des  ymages  faiséent  festes 

Kt  lor  sacrifiéent  bestes , 

Et  Deu  despriseent  nostre  père 

Et  sa  tant  gloriose  mère. 

Li  sains  tôt  son  aveir  dona 

Por  Deu  qui  li  guerredona  ; 

Dreit  à  l'enperéor  s'entoche 

Sains  Jorge ,  si  li  dist  de  boche  : 

{f  Rien  ne  te  dot ,  crestien  sui , 

La  merci-Deu  ,  bastiés  sui. 

Ne  n'aim  tes  ymages ,  ne  crei 

Mais  Jesu-Crist,  mon  Deu,  mon  rei. 

Mult  ont  déable  deçéu 

Qui  es  ymages  ont  créu  ; 

Aveugles  sont ,  mués  et  sordes  ; 

Quanque  tu  creis  ne  sont  que  bordes. 

Je  crei  Deu  et  pri  qu'il  m'ament, 

Qui  conpassa  le  firmament , 

Qui  fist  mer  et  terre  comune 

Jl^t  stèles  et  soleil  et  lune  ; 

Qui  vost  en  la  virge  descendre 
Marie,  por  nostre  char  prendre. 

Aces  paroles  s'est  dreciés 
Vers  lui  Daciens  corrociés. 
«  Jorge,  dist-il  mais  ,  car  me  crei  , 
Fais  que  sage ,  guerpis  ta  lei , 
Ce  tu  vues  tere  et  aveir. 
Dignité  et  puissance  aveir. 
Après  mei  auras  seignorie 
Et  mon  règne  en  ta  baillie.  » 
Sains  Jorge  dist  :  «  Fos  enpereres , 
Tes  dignités  sont  mult  ameres. 
Ta  puissance  n'est  pas  estable , 
Ains  est  vaine  et  escolorjable.  » 
«  Jorge  ,  ta  biauté  m'esmuet 
Duel  aurai,  se  morir  t'estuet.  » 
Li  sains  dist  :  «  N'aies  duel  de  moi , 
Aince  de  ta  vie  et  de  toi. 
Daciens ,  ton  aage  déplore , 
Perdus  es ,  nés  fus  de  pute  ore.  » 


—  10  — 

Lors  dist  li  fcls  :  «  So  est  la  pure  , 
Briement  moras  ;  gc  le  te  jure 
Par  mes  dous,  qui  sont  en  mon  reine, 
Agaba ,  Rache  et  Apoloine  ; 
Essamplc  auront  mes  gens  par  tei 
De  mort,  si  tendront  miaus  ma  Ici. 
Verrai  se  ti  deus  te  délivre 
De  mes  mains  et  te  fera  vivre 

Par  les  chcviaus  et  par  la  gorje , 
Il  fist  alors  trainer  saint  Jorge  ; 
En  la  roé  le  fist-il  mètre 
Dont  nos  parle  sa  vis  la  letre. 
La  roe  esteit  de  fer  et  dure  , 
Trenchant  partot  à  desmesure  ; 
Broches  i  ot  de  fer  agues 
Et  serres  forment  esmolues  ; 
Enmi  avoit  glaives  dreciés 
Dunt  saint  Jorge  fu  mult  bleciés  ; 
Tôt  le  destrencherent  les  sies  , 
De  son  cors  lirent  dix  parties. 

Dacieus  comença  à  rire  ,    • 
Quant  il  vit  du  saint  le  martire. 
Mors  fu  sains  Jorge  sans  respit  ; 
Le  fels  li  cria  en  despit  : 
«  Jorge ,  bien  es  por  fol  tenus  ; 
0  est  ti  deus  ?  qu'est  devenus  ?  » 
Deus  list  ici ,  por  sou  martir, 
La  terre  moveir  et  partir. 
Signe  fist  que  il  vost  dessendre , 
Por  à  son  martir  la  vie  rendre. 
Au  leu  vint  Jesu-Crist  sans  dote  , 
Aces  i  ot  angles  en  sa  rote , 
Ensemble  fist  les  pièces  estre 
Del  cors  et  seigna  de  sa  destre , 
Si  com  tesmoigne  nostre  livre  ; 
Lors  fist  Deus  saint  Jorge  revivre. 
Li  sains  boni  s'écria  forment  : 
«  Daciens ,  ou  sont  ti  torment  ? 
Tes  grieves  peines  et  tes  manasses  ? 
Je  ne  pris  rien  ,  quanque  tu  fasses.  « 


—  42  — 

Le  fels  d'ire  par  poi  ne  crieve, 
Se  que  il  veit  forment  li  grieve. 
Sains  Jorge  s'enclôt  sens  raison 
Ches  une  feme ,  en  sa  maison  ; 
Li  sains  à  la  veve  demande 
Uel  pain  ou  de  quelque  viande. 
Ains  la  povre  li  dist  :  «  Sains  Jorge  , 
Je  n'ai  pain  de  forment  ne  d'orge.  » 
«  Gui  creis ,  dist  il ,  »  el  dist  :  «  Ge  crei 
Apolin ,  cui  ge  creire  dei  » 
«  Feme,  s'en  Jesu-Crist  créusses , 
Pain  et  autre  bien  eusses.  » 
Il  esgardent ,  si  virent  mise 
Près  déaus  table ,  à  lor  devise  ; 
Chargée  virent  la  dicte  table 
De  la  viande  esperitable 
Que  li  Angele  orent  aportée. 
La  dame  fu  reconfortée , 
Puis  dist  :  «  Sire ,  je  sui  dolente 
De  mon  fis  qui  perd  sa  jovente; 

Sors  est  et  mus  et  ne  veit  gote 

Et  contrais  des  dous  pars  sans  dote  ; 

Se  tu  le  féices  akr, 

Oïr  et  véir  et  parler. 

En  ton  Deu  sui  preste  de  creire 

Et  Deu  bien  servir  sans  retreire.  » 

Li  Sains  à  Deu  ses  mains  tendi 

Et  son  anfant  sain  li  rendi. 

Quant  se  sot  Daciens  ,  si  mand^' 
A  sa  gent  et  le  Saint  demande  : 
«  Jorge ,  par  quel  art ,  par  quel  liuile? 
Décès -tu  les  gens  de  mes  viles  ? 
Sil  dist  :  «  Deus  a  en  tôt  puissance  . 
Se  que  il  viaut  fait  sans  dotance. 
«  Jorge ,  se  dist  lors  Daciens  . 
Vaut  donc  ti  Deusmiaus  que  li  miens.  » 
Li  Sains  dist  :  «  Li  miens  fist  le  raondf^ 
Et  siel  et  tere  et  mer  parfonde. 
Ti  Deus  est  sors  et  ne  se  muet , 
Ne  veir  ne  parler  ne  puet. 


—  14  — 

Va  caus  ,  se  dist  li  enpereres, 
XIIII  sièges  fist  mes  pères 
D'arbres  viaus  qui,  encore  aperent 
Conques ,  nul  jor,  fruit  ne  portèrent , 
P'ace  ti  Deus  que  arbres  seient 
Li  siège ,  et  fruit  et  foiles  aient. 
Se  ti  Deus  puet  tel  chose  faire , 

Merveilos  est,  multte  deit  plaire.  » 
«  Daciens ,  quant  tu  ne  l'crées , 

Dreis  est  que  sa  puissance  vées.  » 

De  ce  pria  li  sains  sans  dote 

Deu ,  qui  sa  volenté  fist  tote. 

Arbres  furent  li  sièges  tuit 

Et  portèrent  foiles  et  fruit. 

Plusors  qui  ses  miracles  virent , 

A  Deu  gloire  et  léenges  firent. 

Tôt  ce  ne  prisa  une  peire 

Daciens ,  ne  rien  ne  vost  creire. 

Lors  dist  que  li  sains  par  déable 

Ovreit,  o  par  art  decevable. 


—  15  — 

Riant  li  prie  et  amoneste 

Ses  deus  servir  et  faire  feste. 

Sains  Jorge  dist  :  «  Sacrefier 

M'estuet  à  tes  deus;  fai  crier 

Que  ta  gent  vieigne  et  là  voie.  » 

Lors  fist  Daciens  mult  grant  joie 

Bien  cuida  que  vencu  l'éust , 

Tût  seit  que  son  cuer  ne  séust. 

Tôt  maintenant ,  sans  faire  autr'euvre , 

Sains  Jorge  vait ,  la  maison  euvre 

Où  seles  ymages  estéent 

Que  li  mescreant  aoueréent , 

Apolin ,  Rache ,  Agaba  ; 

Mult  les  boni ,  mult  les  gaba. 

Apolin  fist  à  soi  venir, 

Sil  ne  s'osa  contretenir  ; 

Aincès  issi  fors  de  s'ymage , 

Tos  forcenés  et  plains  de  rage. 

Li  sains  dist ,  en  apert  sans  close  : 

«  Es-  tu  Deu  de  chaitive  chose  ! 

Porquei  ont  en  tei  si  grant  fiance  ? 
Qui  es -tu  ?  que  est  ta  puiçance? 
Apolin  dist  :  «  Déable  sui , 
Qui  fai  à  mains  omes  ennui  ; 
Les  ymages  fais  aourer^ 
Et  Deu  del  ciel  desonorer.  » 

Lors  fu  sains  Jorge  corossiés , 
En  terre  fiert  un  de  ses  pies  ; 
Ele  fendi  contr'aval  tote , 
Jusqu'en  abisme  fut  derote. 
Lors  prist  et  quassa  les  yraages  ; 
Tôt  de  se  ne  fist-il  que  sages. 
Lors  fist  Apolin  le  déable 
Trabucher  en  leu  péreillable. 
Aval  Fenclost ,  et  enserra 
Et  en  l'abisme  l'enterra. 
Li  fels  d'ire  par  poi  ne  crevé , 
De  ce  qu'il  veit  forment  li  grève. 
Daciens,  de  ces  deus  li  menbra  ; 
Li  saint  prist ,  tôt  le  desmenbra  ; 

Tos  les  menbres  et  les  boeles 
Comanda  boilir  en  paeles. 
Por  boilir  le  cuida  destraindre  ; 
Mais  Deu  li  fist  le  feu  estaindre , 
Par  un  angle  qu'il  envoia. 
One  sains  Jorge  ne  s'esraaia , 
De  la  paele  fors  sailli , 
L'aige  boilant,  le  feu  failli. 
Uns  angeles  dist  :  «  N'aies  paor 
Tu  as  vencu  l'enperéor  : 
Deus  qui  la  victoire  te  done 
T'a  fait  au  ciel  faire  corone.  » 

Alexandrie  la  raine 
Vit  la  grant  puissance  devine  ; 
Maintenant  crut  en  Deu  sans  dote  , 
En  Jésus -Crist  mist  s'amor  tote; 
Tantost  geta ,  sans  nule  areste 
La  corone  jus  de  sa  teste 
Et  devesti  sa  réal  robe , 
Dont  soloit  estre  cointe  et  noble. 


—  iS  — 

"Vers  Dacien  s'en  est  venue 

Et  dist  :  «  A  Deu  me  sui  rendue , 

Eu  bon  Deu  en  cui  Jorge  creit 

Qui  tôt  fist,  tôt  seit  et  tôt  veit.  » 

Daciens  forment  lors  s'escrie  : 

«  Hai  !  raine  Alexandrie , 

Par  son  barat  t'a  esméue 

Jorge ,  et  t'a  forment  decéue  ; 

Lairas-tu  ton  règne  et  ta  sale 

Et  morras  de  mort  grève  et  maie  ?  » 

Si  ele  respont  sinplement 

Et  si  li  a  dit  humlement  : 

«  Por  Deu ,  mon  seignor  et  mon  maistre . 

Voil-je  morir,  ne  puet  autre  estre. 

De  s'amor  ne  puet  decevrer, 

Nul  tant  puisse  mon  cors  grever.  » 

Daciens  plore  et  mult  s'esmaie , 
Mult  la  prie ,  mult  la  sosplaie  : 
«  Oh  !  doce  raine ,  que  ferai  ? 
Coment  morrir  te  soflferai  ? 

Porquei  desconfortes  mon  règne 

Et  moi  tu  fais  mult  maie  peine  ? 

"Vos-  tu  plus  la  mort  que  richesse , 

Plus  que  corone  et  que  hautesse  ?  » 

S'ele  respont  tôt  maintenant 

Et  si  li  dist  son  avenant  : 

((  La  corone  veut  pardurable , 

S'este  d'éci  n'est  pas  estable  ; 

N'en  ferai  plus,  bien  veus  que  muire 

Por  Deu  ;  or  pues  mon  cors  destruire    » 

Daciens  ne  vost  plus  atendre  , 
Par  les  tresses  haut  la  fist  pendre  ; 
Le  cors  qu'il  ot  jadis  tant  chier 
Fist  tôt  desronpre  et  detrenchier. 
Quan  qu'ele  sofreit  tel  martire , 
Vers  le  saint  se  torne  et  sospire 
Et  dist  :  «  Sire  priés  por  moi 
Jesum,  ton  Deu ,  en  cui  je  croi. 
Je  veus  aveir  le  saint  babtesme 
Del  saint  esperit  et  del  cresme.  » 

L'une  et  l'autre  main  a  tendue 
Li  sains  vers  Deu  et  si  s'argue  : 
Deu  prie  que  il ,  par  sa  grâce , 
Aige  del  ciel  venir  li  face. 
Lors  li  vint  tantost  une  nue 
Qui  ot  assez  aige  tenue. 
Li  sains  i  prist  de  la  rosée  , 
La  dame  en  a  tote  arosée. 
Lors  baptisa  la  dame  sainte  , 
Si  fist-il  autre  dame  mainte. 
Mener  la  fîst ,  à  grant  vilté  ;, 
Daciens  fors  de  la  site 
Et  comanda  que  fust  ocise, 
Si  com  ele  ert  en  sa  chemise. 
Ains  que  fust  ocise  ni  morte  , 
Li  Sains  docement  la  conforte 
Et  mult  très  debonairement 
Et  li  dist  si  faitierement  : 
«  Aies  bon  cuer  et  rien  ne  dote , 
Damne- Dé  est  o  tel  sans  dote.  » 


—  21  — 

Del  cors  prist  Daciens  venjance , 
Trespercier  la  fist  d'une  lance  ; 
L'"arme  en  ala  tôt  à  délivre 
0  ciel ,  0  pardurable  vivre. 
La  chose  atant  ne  laissa  mie 
Daciens  pleins  de  félonie , 
En  son  siège  s'ala  seoir 
Et  vost  le  saint  à  ce  oir. 

Avant  li  dist  :  «  Alexandrie 
A  jà  por  tei  perdue  la  vie  , 
Vacau ,  qui  tant  de  mal  enbraces 
Une  chose  pri  que  tu  faces. 
Là  fors  a  une  sépulture 
Qui  est  vieile  et  ancor  dure. 
Mors  jà  nul  ne  puet  saveir 
Qui  sont  ni  quans  i  puet  aveir. 
Pri  jà  ton  Deu  que  il  les  face 
Revivre ,  si  que  face  à  face 
Les  puissom  tuit  veir  ensemble. 
S'il  se  puet  faire  bien  me  semble 


—  22  — 

Que  ta  l'en  dès  plus  chier  tenir.  » 
Sains  Jorge  qui  vost  maintenir 
Les  biens  qu'il  avcit  porposé , 
Devant  le  tirant  a  osé 
Comander  tost  aler  querre 
Tos  les  os  et  traire  de  terre. 
Sans  plus  dire  et  sans  plus  parler 
Fist  Daciens  à  ces  os  aler. 
Il  alerent  grant  aléure  : 
Quant  vindrent  à  la  sépulture  , 
Il  ne  porent  pas  les  os  prendre, 
Tuit  estéent  torné  en  sendre. 
Ensenble  la  sendre  aporterent 
Et  devant  le  saint  la  posèrent. 
Li  sains  s'agenoille  en  la  place , 
Deu  pria  que  miracle  face. 
Mult  pitosement  vers  les  nues 
Ses  mains  jointes  a  estendues , 
Et  dist  :  «  Deus,  qui  tôt  conpassas 
Et  d'enfer  les  portes  brisas  ; 


—  i>3  — 

Sire  ,  qui  tôt  as  en  demaine 
Tos  ces  mors  en  vie  remaine.  « 
Ains  que  eust  sa  prière  dite , 
La  vois  de  Deu ,  saint  Esperite  : 
«  Jorge ,  tôt  se  que  tu  vodras 
Demander,  por  veir  tu  auras.  » 
Deu  oï  saint  Jorge  à  délivre . 
Tos  les  mors  fist  lever  et  vivre  ; 
Si  com  par  Esme  est  devisé , 
Que  ome  que  feme  sont  prisé 
ce  et  XXXV,  sans  dote. 
Tel  fu  des  revescuz  la  rote. 
Jobel  avoit  nom  li  uns  d'iaus 
Qui  fu  paiens  et  puis  fu  sans. 
Li  sains  li  dist  mult  bonement  ; 
«  Amis ,  di  moi  certainement . 
Et  de  r  dire  pas  ne  t'enuit. 
Combien  a  que  mors  fustes  tuit  ?  » 
S'il  dist  :  «  CG  ans  a  passés 
Que  mors  fumes  et  plus  assés.  » 


—  n  — 

Li  sains  dist  :  «  Quel  lei  aoréeg 
En  dementré  que  vivées  ?  » 
Jobel  dist  :  m  Apolin  sans  laill<-  ; 
Mais  tel  deus  ne  vaut  une  paille. 
Por  ce  avons  soffert  grant  peine 
Et  torment  grant  en  fernal  règne. 
Del  feu  d'infer  fors  nos  getas , 
Quant  tu  si  nos  recossitas  ; 
Or  te  prions  comunement , 
Batise  nos  hastivement. 
Qu^il  ne  nos  covieigne  râler 
Et  au  feu  d'infer  ravaler.  » 
Ileuc  n'ot  aige  apareillée 
Qui  fust  ni  doce  ni  salée. 
Li  sains  fist  en  la  terre  crois , 
Donc  saili  fontaine  à  grant  trois  ; 
Lors  les  batia,  si  les  fist  liés; 
Lavé  furent  de  lor  péchés. 
Li  sains  lor  dist  :  Ains  que  je  aille, 
En  paradis  irès  sans  faille. 


—  -25  — 

Congé  lor  dona ,  cil  s'enmurent 

Que  onques  puis  véu  ne  furent . 

Cil  qui  les  miracles  aperceurent 

En  Jcsu-Crist,  notre  Deu,  crurent 

Et  dirent  tuit ,  por  la  provance , 

c(  Li  Deu  de  Jorge  a  grant  puissance.  » 

Daciens  d'ire  à  poi  ne  crieve  , 
Se  que  il  veit  forment  li  grieve. 
D'angoisse  brisa  sa  sainture , 
Pasmé  chaï  à  terre  dure  , 
Ileuques  brait  et  forment  crie  : 
a  Tôt  est  ma  hautesse  perie. 
Jorge  a  fait  ma  gent  renéer 
Por  son  Deu,  se  ne  puis  néer. 
Destruit  a  mes  deus  et  ma  loi  ; 
Or  l'estuet  morrir  sans  delloi. 
Ou  le  cors  me  destrencherai , 
Ou  ardeir  en  un  feu  ferai , 
Tormenté  en  mainte  manière , 
Si  son  cors  avant  et  arière. 


Bien  a  VII  ans  et  plus ,  se  croi , 

Que  onques  n'ot  paor  de  moi. 

Grant  mal  m'a  fait,  au  cuer  me  toche. 

Un  frain  li  métrai  en  la  boche. 

De  ma  cité ,  de  ma  muraille 

Hors  il  sera  trainé  sans  faille. 

Là  vueil-ge  qu'il  perde  la  vie 

Où  fu  ocise  Alexandrie.  » 

La  boche  au  saint  fist  enfrener 

Daciens  et  es  chans  mener. 

Bien  vot  morrir  et  mot  li  tarde  ; 

Pitosement  la  gent  regarde 

Qui  après  lui  esteit  venue  ; 

Docement  en  Deu  la  salue. 

Tos  siaus  qu'il  vit  dolens  estre , 

Si  les  seigna  de  sa  main  destre. 

Lors  dist  à  ciaus  qui  le  teneient 

Et  qui  décoler  le  deveient  : 

«  Biau  seignors  ,  un  poi  demorer 

Me  laicès  à  mon  Deu  orer.  » 


—  27  — 

Li  sains  umlement  s'agenoille , 
De  ses  lermes  sa  face  moille  , 
Au  ciel  tent  ses  mains  simplement , 
Sa  prière  fist  saintement  : 
«  Jesu-Crist ,  res  esperitables  , 
En  dis  et  en  fais  es  estables , 
Qui  por  nos  à  mort  te  livras 
Et  les  pechéors  délivras , 
Quant  en  la  crois  te  sofrois  pendre 
Et  ton  saint  sanc  laissas  espandre , 
Por  tos  siaus  te  pri  qui  t'aorent 
Et  qui  por  tei  ^  sire ,  m'enorent. 
Tos  siaus  qui  vendront  en  m'égiise 
A  moi  faire  enor  et  servise , 
Defens  les  de  mort  subiteine 
Kt  de  péril  et  de  grant  peine. 
Sire  Des  ,  ma  préere  est  diste  , 
En  tes  mains  rens  mon  esperite.  » 
Une  vois  del  ciel  dessendi 
Qui  li  dist  et  il  enteudi  : 


—  -28  — ■ 

f(  Jorge ,  Jorge  _,  bonéurés  ! 

De  m'amor  es  açéurés. 

Vien  t'en  à  moi,  desoreraais 

Ne  vueil  qu'en  cest  mont  sées  mai?.  » 

Sains  Jorge  ne  vost  plus  atendre  . 
Ains  comença  son  cors  estendre. 
Ses  mains  joinst  sur  sa  peitréine. 
Vers  les  sergens  son  chief  encline 
Que  tantost  le  chief  li  trenchereut .. 
Conques  de  rien  ne  l'sparaignerent. 
Li  Angle  Deu  l'arme  saisirent , 
A  grant  joie  ,  quant  il  la  virent  ; 
Lié  furent,  docement  chantèrent , 
Véant  tos ,  au  ciel  la  portèrent  : 
Grant  joie  en  est  et  fu  jadis 
De  saint  Jorge  en  Paradis. 

La  mort  saint  Jorge  aves  oie 
Dignement  et  sa  sainte  vie  ; 
Et  Des  vos  doint  santé  et  joie 
Et  de  vos  préeres  vos  oie , 


Ç)() 

Et  vos  doint  fenir  en  bon  point 
A  tos  vos  vies ,  et  vos  doint 
Et  sens  et  bien  à  grant  planté  , 
Et  de  bien  faire  volenté  , 
Cui  secla  per  omnia 
Est  hnnor,  Virtus  ,  Gloria. 

